b'\n_START_ARTICLE_\nIstv\xc3\xa1n Kausz\n_START_SECTION_\nSaavutukset urheilun saralla\n_START_PARAGRAPH_\nKausz osallistui olympialaisten kalpamiekkailuun kaksissa kisoissa. Roomassa 1960 ei viel\xc3\xa4 menestyst\xc3\xa4 tullut, mutta Tokiossa 1964 h\xc3\xa4n oli mukana ensimm\xc3\xa4isess\xc3\xa4 unkarilaisjoukkueessa, joka voitti olympiakultaa kalpamiekkailussa \xe2\x80\x93 perinteisesti maan vahvin miekkailulaji on ollut s\xc3\xa4il\xc3\xa4._NEWLINE_Henkil\xc3\xb6kohtaisen maailmanmestaruuden Kausz voitti Buenos Airesissa vuonna 1962 ja joukkuekilpailun maailmanmestaruuden kotikaupungissaan Budapestissa 1959.\n_START_SECTION_\nUra aktiiviurheilun j\xc3\xa4lkeen\n_START_PARAGRAPH_\nIstv\xc3\xa1n Kausz toimi urheiluvuosiensa j\xc3\xa4lkeen ja jopa niiden aikana my\xc3\xb6s kirurgina. H\xc3\xa4n jatkoi t\xc3\xa4t\xc3\xa4 ty\xc3\xb6t\xc3\xa4ns\xc3\xa4 pitk\xc3\xa4lle el\xc3\xa4keik\xc3\xa4\xc3\xa4ns\xc3\xa4 saakka._NEWLINE_Nyky\xc3\xa4\xc3\xa4n Kausz toimii Unkarin uintimaajoukkueen johtavana l\xc3\xa4\xc3\xa4k\xc3\xa4rin\xc3\xa4.'